proxectonos/corpus_dominio_legal_administrativo_tmp huggingface dataset:
DECRETO 62/2013, do 27 de marzo, polo que se aproba o cambio de titularidade de treitos antigos da estrada AC-556 nas Ferrerías (parroquia de Vilarrube) e na Loira, A Ramalleira e Marnela de Arriba (parroquia de Pantín) a prol do Concello de Valdoviño.
Consellería de Medio Ambiente, Territorio e Infraestruturas — III. Outras disposicións — 17/04/2013

Segundo o previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da comunidade autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón, no artigo 54, que as estradas autonómicas ou provinciais ou os treitos determinados delas en que a circulación adquira características urbanas se lles entregarán aos respectivos concellos. O expediente promoverase por proposta do concello ou da Administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade de restos da estrada AC-556 (Narón (AC-862)-Campo do Hospital (AC-862) localizados nos seguintes lugares, a prol do Concello de Valdoviño:
– As Ferrerías, na parroquia de Vilarrube.
– A Loira, A Ramalleira e Marnela de Arriba, na parroquia de Pantín.
De conformidade co anteriormente exposto, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día vinte e sete de marzo de dous mil trece,
Artigo 1
Apróbase o cambio de titularidade a prol do Concello de Valdoviño do resto de tramos da estrada autonómica AC-556 (Narón (AC-862)-Campo do Hospital (AC-862) localizados nos seguintes lugares:
– As Ferrerías, na parroquia de Vilarrube.
– A Loira, A Ramalleira e Marnela de Arriba, na parroquia de Pantín.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Valdoviño deberá incorporar ao seu plan de estradas as vías a que se refire este decreto.
Artigo 3
A entrega da vía formalizarase no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderanlle ao Concello de Valdoviño, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e sete de marzo de dous mil trece
RESOLUCIÓN do 2 de abril de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 17/04/2013

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol y Calidad Alimentaria, S.L.U., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora: Biocontrol y Calidad Alimentaria, S.L.U.
3. Data: os días 6, 8, 20, 22 e 23 de maio de 2013.
4. Lugar de celebración: Instalacións Frinsa do Noroeste, S.A., avda. Ramiro Carregal Rey, parcela 48, 15969 Ribeira (A Coruña).
5. Número de prazas: máximo 25 alumnos.
6. Dirixido a todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección: por rigorosa orde de recepción de inscricións.
8. Presentación de solicitudes: solicitude segundo o modelo do anexo.
9. Programa:
10. Certificado de superación do curso: é obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 2 de abril de 2013
RESOLUCIÓN do 16 de abril de 2013, da directora de Turismo de Galicia, pola que se dispón o nomeamento de membros do Consello do Turismo de Galicia.
Axencia Turismo de Galicia — II. Autoridades e persoal — 23/04/2013

O Decreto 149/2012, do 5 de xullo, polo que se regula o Consello do Turismo de Galicia, establece no seu artigo 3.1, alínea 7, que a persoa titular do órgano superior da Administración autonómica competente en materia de turismo poderá nomear, ademais, dous vogais entre técnicos e especialistas no campo do turismo, que actuarán en representación da Administración da comunidade autónoma.
Así mesmo, o artigo 5 regula o procedemento de nomeamento dos/das seus/súas membros, dispón no seu parágrafo 1 que os/as membros serán nomeados e cesados pola persoa titular do órgano superior da Administración autonómica competente en materia de turismo por proposta das diferentes organizacións e entidades representadas. O parágrafo 2 do citado artigo establece que se algún/algunha membro perde a condición de representatividade pola organización que o elixiu, esta deberá comunicar, á Administración turística autonómica no prazo máximo dun mes, o/a novo/a vogal proposto/a para a súa representación.
O 18.2.2013 constituíuse a Axencia Turismo de Galicia, coa sesión constitutiva do seu Consello Reitor, e asumiu desde a súa constitución, as competencias atribuídas á Secretaría Xeral para o Turismo, de conformidade co disposto na disposición adicional primeira do Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos.
Polo exposto, en exercicio das facultades que teño conferidas,
Primeiro. Nomear como membros do Consello do Turismo de Galicia a:
– Mª Sol Vázquez Abeal, directora xeral de Comercio, como membro titular e, como suplente, a Eduarda Varela Castro, subdirectora xeral de Comercio, en representación da consellería con competencias en economía.
– José Antonio Boullosa Gómez, como membro titular e, como suplente, a Celestino Criado Currás, en representación de UGT.
– José Luis López González e Elena del Pilar Ramallo Miñán, como membros titulares nomeados pola persoa titular da Dirección da Axencia Turismo de Galicia, ao abeiro do disposto no artigo 3.1, alínea 7.
Santiago de Compostela, 16 de abril de 2013
RESOLUCIÓN do 2 de abril de 2013, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 22/04/2013

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vaia celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel básico.
2. Entidade organizadora.
Biocontrol e Calidade Alimentaria, S.L.U.
3. Datas.
Os días 4, 11 e 25 de maio de 2013 e o 1 de xuño de 2013.
4. Lugar de celebración.
Instalacións Frinsa do Noroeste, S.A., avenida Ramiro Carregal Rey, parcela 48, 15969 Ribeira, A Coruña.
5. Número de prazas.
Máximo 25 alumnos.
6. Dirixido a:
Todo o persoal auxiliar das empresas que apliquen e/ou manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección.
Por rigorosa orde de recepción de inscricións.
8. Presentación de solicitudes.
Solicitude segundo modelo anexo.
9. Programa:
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co que poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel básico.
Santiago de Compostela, 2 de abril de 2013
Curso para a capacitación de aplicadores/manipuladores de produtos biocidas.
Nivel básico
DECRETO 64/2013, do 18 de abril, polo que se dispón que cese Antonio José Boné Pina como director xeral do Instituto Galego da Vivenda e Solo.
Consellería de Medio Ambiente, Territorio e Infraestruturas — II. Autoridades e persoal — 22/04/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día dezaoito de abril de dous mil trece,
Que cese, por petición propia, Antonio José Boné Pina, como director xeral do Instituto Galego da Vivenda e Solo, agradecéndolle os servizos prestados.
Santiago de Compostela, dezaoito de abril de dous mil trece
RESOLUCIÓN do 11 de abril de 2013 pola que se lles dá publicidade aos convenios de colaboración subscritos polo Instituto Galego de Promoción Económica no terceiro cuadrimestre de 2012.
Instituto Galego de Promoción Económica — III. Outras disposicións — 24/04/2013

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica nos meses de setembro, outubro, novembro e decembro do ano 2012, que se anexa a esta resolución.
Santiago de Compostela, 11 de abril de 2013
DECRETO 65/2013, do 18 de abril, polo que se nomea directora xeral do Instituto Galego da Vivenda e Solo a Teresa María Gutiérrez López.
Consellería de Medio Ambiente, Territorio e Infraestruturas — II. Autoridades e persoal — 22/04/2013

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día dezaoito de abril de dous mil trece,
Nomeo directora xeral do Instituto Galego da Vivenda e Solo a Teresa María Gutiérrez López.
Santiago de Compostela, dezaoito de abril de dous mil trece
RESOLUCIÓN do 12 de abril de 2013 pola que se anula a Resolución do 20 de marzo de 2013 pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de caldeiras industriais e se convocan as devanditas axudas.
Instituto Enerxético de Galicia — III. Outras disposicións — 24/04/2013

No Diario Oficial de Galicia do 27 de marzo de 2013 publicouse a Resolución do 20 de marzo de 2013 pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de caldeiras industriais e se convocan as devanditas axudas. Ante as dificultades técnicas acaecidas para a execución do referido Plan Renove, e tendo en conta que ata a o momento no se presentou ningunha solicitude e, polo tanto, non existe prexuízo para terceiros, resulta aconsellable desistir da referida convocatoria.
No momento actual a aplicación eficaz e eficiente dos recursos dispoñibles é un dos obxectivos das administracións públicas. Neste sentido, o establecido nesta resolución vai permitir a utilización máis axeitada dos recursos dispoñibles para esta convocatoria noutras actuacións que terán mellor desenvolvemento e permitirán unha máis eficaz aplicación da dotación económica establecida.
Artigo 1
Desistir e, polo tanto, deixar sen efecto a convocatoria do Pan Renove de caldeiras industriais, publicada no Diario Oficial de Galicia número 61, do 27 de marzo de 2013, a través da Resolución do 20 de marzo de 2013 pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de caldeiras industriais e se convocan as devanditas axudas.
Artigo 2
Con carácter potestativo, os interesados poderán interpoñer recurso de reposición perante o director do Inega no prazo dun (1) mes desde o día seguinte ao da recepción da notificación da resolución ou de tres (3) meses contados a partir do día seguinte a aquel en que se produza o acto presunto, segundo o establecido nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común. Non se poderá interpoñer recurso contencioso-administrativo ata que se resolva expresamente ou se produza a desestimación presunta do recurso de reposición interposto.
Santiago de Compostela, 12 de abril de 2013
CORRECCIÓN de erros. Orde do 12 de marzo de 2013 pola que se desenvolve o procedemento para a admisión do alumnado en centros docentes sustentados con fondos públicos que impartan ensinanzas de 2º ciclo de educación infantil, de educación primaria, de educación secundaria obrigatoria e de bacharelato reguladas na Lei orgánica 2/2006, do 3 de maio, de educación.
Consellería de Cultura, Educación e Ordenación Universitaria — III. Outras disposicións — 24/04/2013

Advertidos erros na dita orde, publicada no DOG número 53, do venres 15 de marzo de 2013, é necesario efectuar as seguintes correccións:
– Na páxina 7919, no número 2, da disposición adicional segunda, onde di: « ..., deberá manifestar expresamente mediante escrito dirixido a este ao longo do mes de maio de cada ano,...»; debe dicir: « ..., deberá manifestar expresamente mediante escrito dirixido a este ao longo do mes de abril de cada ano,...».
– Na páxina 7925, do anexo II, na epígrafe de autorizacións, onde di: «Autorizo a Consellería de Cultura, Educación e Ordenación Universitaria, (...) para a consulta dos datos de identidade do solicitante no Sistema de verificación de datos de identidade do Ministerio de Facenda e Administracións públicas, só para os únicos efectos de optar aos servizos complementarios de comedor e/ou transporte escolar»; debe dicir: «Autorizo a Consellería de Cultura, Educación e Ordenación Universitaria, (...) para a consulta dos datos de identidade do solicitante no Sistema de verificación de datos de identidade do Ministerio de Facenda e Administracións públicas».
– Na páxina 7931, o anexo III-3, Documento de formalización de matrícula bacharelato, debe ser substituído polo que se achega.
CORRECCIÓN de erros. Resolución do 11 de abril de 2013, da Secretaría Xeral da Emigración, pola que se establecen as bases reguladoras para o desenvolvemento de seminarios de baile, música, obradoiros artesanais e cociña galega en colaboración coas entidades galegas do exterior e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/04/2013

Advertidos erros na dita resolución, publicada no Diario Oficial de Galicia nº 73, do 16 de abril de 2013, cómpre facer as seguintes correccións:
– Na páxina 11408, no título da resolución, onde di: «Resolución do 11 de abril de 2013...», debe dicir: «Resolución do 15 de abril de 2013...».
– Na páxina 11412, no pé de sinatura, onde di: «Santiago de Compostela, 11 de abril de 2013», debe dicir: «Santiago de Compostela, 15 de abril de 2013».
RESOLUCIÓN do 11 de abril de 2013, da Secretaría Xeral de Medio Rural e Montes, pola que se dá publicidade ás axudas concedidas no ano 2012 ao abeiro da Orde do 17 de xuño de 2011 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011.
Consellería do Medio Rural e do Mar — III. Outras disposicións — 23/04/2013

A Orde do 17 de xuño de 2011 da Consellería de Medio Rural establece as bases e convócanse para o ano 2011 as axudas para o fomento da primeira forestación de terras non agrícolas ao abeiro do artigo 45 do Regulamento (CE) nº 1698/2005 do Consello, do 20 de setembro, relativo ao desenvolvemento rural a través do Fondo Europeo Agrícola de Desenvolvemento Rural (Feader) encadrada na medida 223 do Programa de desenvolvemento rural (PDR) de Galicia para a etapa 2007-2013.
Mediante a Orde da Consellería do Medio Rural e do Mar do 30 de marzo de 2012 (DOG núm. 70, do 12 de abril) delegouse no secretario xeral do Medio Rural e Montes a competencia para aprobar as solicitudes de axuda.
De conformidade co disposto no artigo 15 da Lei 9/2007, do 13 de xullo, de subvencións de Galicia, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
De acordo co anterior,
Facer pública a aprobación das axudas solicitadas ao abeiro da Orde do 17 de xuño de 2011 pola que se establecen as bases reguladoras das axudas, en concorrencia competitiva, para o fomento da primeira forestación de terras non agrícolas, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2011, axustándose aos principios de publicidade, concorrencia, obxectividade, transparencia, igualdade e non discriminación, para as cales o secretario xeral de Medio Rural e Montes, no desenvolvemento das súas funcións delegadas pola conselleira do Medio Rural e do Mar, formulou resolución de concesión no ano 2012.
A aprobación das devanditas axudas realizouse no exercicio 2012 con cargo á aplicación orzamentaria 16.20.713B.770.0.
Santiago de Compostela, 11 de abril de 2013
RESOLUCIÓN do 19 de abril de 2013 pola que se fai pública a modificación da relación de postos de traballo do Consello de Contas de Galicia, acordada polo Pleno en sesión do día 16 de abril de 2013.
Consello de Contas de Galicia — III. Outras disposicións — 29/04/2013

A aprobación da modificación da relación de postos de traballo do Consello de Contas de Galicia xustifícase polas necesidades organizativas e funcionais da institución.
En consecuencia, unha vez consultadas as organizacións sindicais presentes na Mesa Xeral de Negociación, o Pleno do Consello de Contas de Galicia, na súa reunión do 16 de abril de 2013, de conformidade co disposto no artigo 8 ap. j) do Regulamento de réxime interior do Consello de Contas, en relación co artigo 27 do texto refundido da Lei da función pública de Galicia, aprobada polo Decreto lexislativo 1/2008, do 13 de marzo, adoptou o seguinte
Primeiro. Modificar o posto de traballo nº 024, da RPT de persoal funcionario do Consello de Contas de Galicia, denominado técnico de informática, mediante a súa adscrición aos subgrupos A1/A2.
Santiago de Compostela, 19 de abril de 2013
RESOLUCIÓN do 16 de abril de 2013, da Intervención Xeral da Comunidade Autónoma de Galicia e da Dirección da Axencia Tributaria de Galicia, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
Consellería de Facenda — III. Outras disposicións — 29/04/2013

O artigo 2 da Orde do 22 de decembro de 2005, que desenvolve o artigo 23.5º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, en canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección da Axencia Tributaria de Galicia establecen o seguinte:
Disposición única. Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro. Anularanse e daranse de baixa en contabilidade todas aquelas liquidacións practicadas pola Axencia Tributaria de Galicia das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (Cixtec) desenvolverá a aplicación informática que permita a baixa en conta das referidas liquidacións.
Segundo. Anularanse e daranse de baixa en contabilidade todas aquelas liquidacións practicadas polos órganos da Administración xeral da Xunta de Galicia, entidades públicas instrumentais e demais entes públicos cuxa competencia de recadación en período executivo asumisen os órganos de recadación da Axencia Tributaria de Galicia e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (Cixtec) executará a aplicación informática que permite a baixa en conta das referidas liquidacións.
Como resultado do proceso anterior, as delegacións da Axencia Tributaria de Galicia obterán do Cixtec e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros en 31 de decembro de 2012.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de abril de 2013
CORRECCIÓN de erros. Orde do 2 de abril de 2013 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/04/2013

Advertido erro na devandita orde, publicada no
Diario Oficial de Galicia
núm. 66, do 5 de abril de 2013, cómpre facer a seguinte corrección na páxina 10043, no ANEXO I (continuación), incluíndo a declaración da persoa solicitante relativa á autorización para a consulta dos datos de residencia no sistema de verificación de datos de residencia, que queda como segue:
ORDE do 24 de abril de 2013 pola que se dispón o nomeamento do presidente da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 26/04/2013

O artigo 31.1 do Real decreto lexislativo 2/2011, do 5 de setembro, polo que se aproba o texto refundido da Lei de portos do Estado e da mariña mercante, establece que o presidente da autoridade portuaria será designado e separado polo órgano competente da comunidade autónoma.
Para dar cumprimento ao disposto no devandito precepto, o Consello da Xunta de Galicia acordou, o 16 de setembro de 2010, facultar o titular da consellería competente en materia de portos para a designación e separación dos presidentes das autoridades portuarias dos portos de interese xeral do Estado en Galicia.
En consecuencia,
O nomeamento de José Manuel Vilariño Anca como presidente da Autoridade Portuaria de Ferrol-San Cibrao.
Santiago de Compostela, 24 de abril de 2013
RESOLUCIÓN do 9 de abril de 2013, da Dirección Xeral de Traballo e Economía Social, pola que se dispón a inscrición no rexistro e a publicación no Diario Oficial de Galicia do acordo entre a Xunta de Galicia e as organización sindicais CIG, UGT, CC.OO. e CSIF, relativo ao acceso á xubilación parcial e contrato de remuda do persoal laboral do convenio colectivo único da Xunta de Galicia.
Consellería de Traballo e Benestar — III. Outras disposicións — 30/04/2013

Visto o acordo para o acceso á xubilación parcial e contrato de remuda do persoal laboral do convenio colectivo único da Xunta de Galicia, subscrito na xuntanza celebrada o 27 de marzo de 2013, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo.
Esta dirección xeral
Primeiro. Ordenar a inscrición do devandito acordo no Rexistro Xeral de Convenios desta dirección xeral.
Segundo. Remitir o texto orixinal ao correspondente servizo deste centro directivo.
Terceiro. Dispoñer a súa publicación no Diario Oficial de Galicia.
Santiago de Compostela, 9 de abril de 2013
De acordo co previsto no artigo 8 e na disposición derradeira quinta do Real decreto lei 5/2013, do 15 de marzo, de medidas para favorecer a continuidade da vida laboral dos traballadores de maior idade e promover o envellecemento activo, a Xunta de Galicia e o Comité Intercentros do persoal laboral do convenio colectivo único da Xunta de Galicia, acordan manter a xubilación parcial e contrato de remuda, de conformidade cos seguintes pactos:
1. Os traballadores e traballadoras do V Convenio colectivo único da Xunta de Galicia poderán acollerse á xubilación parcial, cando cumpran os requisitos correspondentes nos termos da regulación vixente, antes do 1 de xaneiro de 2013, nos supostos recollidos no punto 2.c) da disposición derradeira décimo segunda da Lei 27/2011, do 1 de agosto, na redacción dada polo Real decreto lei 5/2013, do 15 de marzo.
2. O acceso á pensión realizarase de conformidade co seguinte plan de xubilación parcial:
a) Incorpóranse ao presente plan todos os traballadores e traballadoras do V Convenio colectivo único da Xunta de Galicia (relacionados nominalmente no anexo) que ata o 31 de decembro de 2018 cumpran os requisitos exixidos consonte a normativa vixente antes do 1 de xaneiro de 2013.
b) Os traballadores e traballadoras poderán solicitar a redución da súa xornada entre un mínimo do 25 % e un máximo do 75 %.
3. A vixencia do presente acordo estenderase desde a data da súa subscrición ata o día 31 de decembro de 2018, de acordo coa duración máxima establecida no artigo 8 do Real decreto lei 5/2013, do 15 de marzo, para a aplicación de normas transitorias ás pensións de xubilación que se causen antes do 1 de xaneiro de 2019.
4. O plan de xubilación parcial recollido no presente acordo colectivo será comunicado e posto á disposición do Instituto Nacional da Seguridade Social antes do 15 de abril de 2013.
RESOLUCIÓN do 17 de abril de 2013, da Dirección Xeral de Desenvolvemento Pesqueiro, pola que se dá publicidade ás axudas concedidas de acordo coa Orde do 16 de marzo de 2011 (Diario Oficial de Galicia número 57, do 22 de marzo), pola que se establecen as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira (financiadas polo Fondo Europeo da Pesca), modificada pola Orde do 5 de xullo de 2012 (Diario Oficial de Galicia número 143, do 27 de xullo) na convocatoria de 2012.
Consellería do Medio Rural e do Mar — III. Outras disposicións — 30/04/2013

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón que a Consellería do Mar publicará no Diario Oficial de Galicia as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención.
Na súa virtude,
Ordenar a publicación, no
Diario Oficial de Galicia
, das axudas concedidas con cargo ás aplicacións orzamentarias 16.31.723B.780.0 e 16.31.723B.770.0 para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira na convocatoria 2012, cofinanciadas nun 75 % polo Fondo Europeo de Pesca.
Santiago de Compostela, 17 de abril de 2013
RESOLUCIÓN do 19 de abril de 2013 pola que se incrementa a dotación orzamentaria da Resolución do 8 de xuño de 2012, pola que se regula o procedemento para a distribución de froitas frescas ao alumnado de centros escolares e se convoca para o ano 2012.
Fondo Galego de Garantía Agraria — III. Outras disposicións — 26/04/2013

A Resolución do Fondo Galego de Garantía Agraria do 8 de xuño de 2012 (DOG nº 114, do 15 de xuño) regula o procedemento para a distribución de froitas frescas ao alumnado de centros escolares e se convocan as axudas para o curso 2012-2013.
No artigo 19 (financiamento) establécese que serán cofinanciadas polo Fondo Europeo Agrícola de Garantía (Feaga) nun 75 %, e con fondos propios que cofinancian da Xunta de Galicia por un 25 %.
Igualmente, neste artigo precísanse as aplicacións orzamentarias e o importe económico previsto para o financiamento das ditas axudas para o curso 2012-2013: 10.000 euros para o exercicio 2012 e 121.000 euros para o exercicio 2013.
No parágrafo 2 sinálase que as dotacións iniciais se poderán incrementar, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade tramitando o expediente de modificación de crédito oportuno.
Coa finalidade de poder atender todas as solicitudes recibidas dos centros escolares relativas ás actividades que se subvencionan, detalladas no artigo 3 da resolución, cofinanciadas polo Fondo Europeo Agrícola de Garantía (Feaga) e xestionadas polo Fondo Galego de Garantía Agraria, posto que a dotación existente resulta insuficiente, e nos orzamentos da Comunidade Autónoma de Galicia para o ano 2013 existe unha maior dotación orzamentaria para esta aplicación e proxecto, cómpre, mediante esta resolución, incrementar a dotación orzamentaria consignada para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único
1. A dotación orzamentaria prevista para as axudas especificadas no artigo 3 da Resolución do 8 de xuño de 2012 (DOG nº 114, do 15 de xuño), conforme o artigo 19, parágrafo 2, increméntase no importe de 121.000 euros, con cargo á aplicación 12.80.713F.779.0 (plan de consumo de froitas na escola) dos orzamentos da Comunidade Autónoma de Galicia para 2013, polo que o importe total para estas axudas despois deste incremento é de 252.000 euros.
2. En todo caso, a concesión das axudas reguladas na dita resolución estará limitada ás dispoñibilidades orzamentarias.
Disposición adicional única
O incremento de crédito previsto no artigo único desta resolución non afecta o prazo de presentación de solicitudes establecido na devandita Resolución do 8 de xuño de 2012 (DOG nº 114, do 15 de xuño).
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 19 de abril de 2013
CORRECCIÓN de erros. Decreto 62/2013, do 27 de marzo, polo que se aproba o cambio de titularidade de treitos antigos da estrada AC-556 nas Ferrerías (parroquia de Vilarrube) e na Loira, A Ramalleira e Marnela de Arriba (parroquia de Pantín) a prol do Concello de Valdoviño.
Consellería de Medio Ambiente, Territorio e Infraestruturas — III. Outras disposicións — 26/04/2013

Advertidos erros no dito decreto, publicado no Diario Oficial de Galicia número 74, do mércores 17 de abril de 2013, cómpre facer as oportunas correcións:
– Na páxina número 11683, no título do Decreto, onde di: «AC-556 nas Ferrerías», debe dicir: «AC-566 nas Ferrerías».
– Na páxina número 11683, no parágrafo terceiro, terceira liña, onde di: «AC-556 (Narón (AC-862)», debe dicir: «AC-566 Narón (AC-862)».
– Na páxina número 11683, no artigo 1, segunda liña, onde di: «AC-556 (Narón (AC-862)», debe dicir: «AC-566 Narón (AC-862)».
RESOLUCIÓN do 21 de xuño de 2013 pola que se convoca, en colaboración co Parlamento de Galicia, a Xornada sobre modelos institucionais rexionais-democracia rexional.
Escola Galega de Administración Pública — III. Outras disposicións — 01/07/2013

Dentro do plan de actividades da Escola Galega de Administración Pública para o ano 2013 e de acordo coas funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócase, en colaboración co Parlamento de Galicia, a Xornada sobre modelos institucionais rexionais-democracia rexional, conforme as seguintes bases:
1. Obxectivos.
– Dar conta dos principais modelos de democracia rexional existentes e o seu funcionamento actual.
– Afondar no coñecemento dos deseños institucionais e a proposta de liñas de mellora.
2. Contidos.
Serán tratados, entre outros, os seguintes temas:
– Modelos institucionais rexionais-democracia rexional.
– Os modelos institucionais de democracia rexional nos Estados federais: a versatilidade do Estado federal.
– O funcionamento da democracia rexional en España desde a perspectiva dun Parlamento autonómico: posibles melloras institucionais.
3. Destinatarios.
Empregados públicos das administracións públicas de Galicia e interesados en xeral.
4. Desenvolvemento.
Lugar: Parlamento de Galicia, rúa do Hórreo 63. Santiago de Compostela.
Data e horario: 8 de xullo de 2013, en horario de mañá.
Duración: 3 horas lectivas.
5. Número de prazas.
Limitado pola capacidade do local.
6. Solicitudes.
As solicitudes irán dirixidas á directora da Escola Galega de Administración Pública (As Fontiñas, rúa Madrid 2-4, CP 15707, Santiago de Compostela), segundo o modelo que figura como anexo a esta convocatoria, e serán presentadas no Rexistro Xeral da EGAP, ou ben de calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Serán admitidas inscricións por medio de fax enviado ao número 981 54 63 30 ou por correo electrónico dirixido ao enderezo novas.egap@xunta.es
As persoas solicitantes poderán obter a confirmación da súa admisión se chaman por teléfono, das 8.30 ás 14.30 horas, aos seguintes números: 981 54 62 41-881 99 70 14.
7. Prazo.
O prazo de presentación de solicitudes finalizará o 2 de xullo de 2013.
8. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento desta xornada, así como a de cancelala se o escaso número de solicitudes non xustificase a súa realización.
9. Certificado de asistencia.
Ao final da xornada entregaráselle un certificado de asistencia a aquelas persoas inscritas que participasen asiduamente, e sempre que a súa asistencia sexa igual ou superior ao 90 % das horas lectivas programadas. Neste documento aparecerán de forma expresa o contido, a data e o lugar de realización desta xornada.
Santiago de Compostela, 21 de xuño de 2013
(1, 2 e 3): cubrir só en caso de ser funcionario ou funcionaria.
Directora da EGAP. As Fontiñas, rúa Madrid 2-4, CP 15707 Santiago de Compostela (A Coruña)
RESOLUCIÓN do 20 de xuño de 2013, da Secretaría Xeral Técnica da Consellería de Traballo e Benestar, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2013.
Consellería de Traballo e Benestar — III. Outras disposicións — 01/07/2013

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o primeiro cuadrimestre do ano 2013 que se incorpora como anexo a esta resolución.
Santiago de Compostela, 20 de xuño de 2013
CORRECCIÓN de erros. Resolución do 7 de xuño de 2013 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape á reorientación e competitividade das pemes galegas, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 03/07/2013

Advertidos erros na referida resolución, publicada no DOG nº 114, do 17 de xuño de 2013, procede facer a seguinte corrección:
Na páxina 23240, na letra e) do punto 6 do artigo 16, onde di: «e) No caso de creación de emprego indefinido por conta allea, copia dos contratos de traballo formalizados e rexistrados no SEPE e certificados de vida laboral da empresa no día de solicitude de axuda do ano de convocatoria da axuda e na data límite de execución do proxecto aprobado.
(…)».
Debe dicir: «e) No caso de creación de emprego por conta allea, copia dos contratos de traballo formalizados e rexistrados no SEPE e certificados de vida laboral da empresa no 1 de xaneiro do ano de convocatoria da axuda e na data límite de execución do proxecto aprobado.
(…)».
RESOLUCIÓN do 20 de xuño de 2013, da Dirección Xeral de Traballo e Economía Social, pola que se fai pública a concesión do premio do concurso de iniciativas cooperativas 2013.
Consellería de Traballo e Benestar — III. Outras disposicións — 03/07/2013

Mediante a Orde do 4 de abril de 2013 (DOG nº 71, do 12 de abril), da Consellería de Traballo e Benestar, establecéronse as bases reguladoras do concurso de iniciativas cooperativas e procedeuse á súa convocatoria para o ano 2013.
Nas bases reguladoras establécese que os proxectos presentados serán avaliados pola Comisión Permanente do Consello Galego de Cooperativas, que actuará como tribunal, e que a persoa titular da Dirección Xeral de Traballo e Economía Social resolverá a concesión do premio, que será obxecto de publicación no DOG.
Unha vez aprobada a proposta do concesión do premio pola Comisión Permanente do Consello Galego de Cooperativas, encargada de avaliar os proxectos presentados, na súa reunión do 4 de xuño de 2013, e sen que fosen formuladas reclamacións,
Facer pública a concesión compartida do premio do concurso de iniciativas cooperativas 2013 ao proxecto denominado Val de Lourenzá presentado baixo o pseudónimo Val de Lourenzá e ao proxecto denominado Proxecto Coop presentado baixo o pseudónimo Proxecto Coop.
Santiago de Compostela, 20 de xuño de 2013
RESOLUCIÓN do 20 de xuño de 2013, da Dirección Xeral de Traballo e Economía Social, pola que se fai pública a concesión dos premios do Certame Cooperativismo no Ensino 2013, dirixido ao alumnado e ao profesorado dos centros educativos de Galicia.
Consellería de Traballo e Benestar — III. Outras disposicións — 03/07/2013

Mediante a Orde do 4 de abril de 2013 (DOG nº 71, do 12 de abril), da Consellería de Traballo e Benestar, establecéronse as bases reguladoras do Certame Cooperativismo no Ensino, dirixido ao alumnado e profesorado dos centros educativos de Galicia, e procedeuse á súa convocatoria para o ano 2013.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Dirección Xeral de Traballo e Economía Social resolverá a concesión dos premios, que serán obxecto de publicación no DOG.
Unha vez aprobadas as propostas de concesión dos premios polos tribunais encargados de avaliar os traballos presentados, na súa reunión do 3 de xuño de 2013, e sen que fosen formuladas reclamacións,
Facer pública a concesión dos premios do Certame Cooperativismo no Ensino 2013 dirixido ao alumnado e ao profesorado dos centros educativos de Galicia, e que se relacionan no anexo que se xunta a esta resolución.
Santiago de Compostela, 20 de xuño de 2013
RESOLUCIÓN do 25 de xuño de 2013, da Secretaría Xeral da Emigración, pola que se fai pública a convocatoria e a orde do día da Comisión Delegada do Consello de Comunidades Galegas.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/07/2013

En cumprimento do establecido no artigo 8.3 do Decreto 4/1987, do 8 de xaneiro, na súa nova redacción fixada polo Decreto 195/1991, do 30 de maio (DOG do 11 de abril), polo que se modifica o Regulamento de organización e funcionamento do Consello de Comunidades Galegas, e segundo o establecido no Decreto 261/1992, do 17 de setembro, polo que se amplía a composición da Comisión Delegada do Consello de Comunidades Galegas, logo da conformidade do presidente da Xunta de Galicia,
Primeiro. Convocar a reunión da Comisión Delegada do Consello de Comunidades Galegas que terá lugar o vindeiro 24 de xullo, ás 10.00 horas, na cidade de Santiago de Compostela.
Segundo. A orde do día da devandita reunión será a que figura como anexo á presente resolución.
Santiago de Compostela, 25 de xuño de 2013
Orde do día da reunión da Comisión Delegada do Consello de Comunidades Galegas, que se celebrará o 24 de xullo de 2013, ás 10.00 horas, na cidade de Santiago de Compostela.
1. Constitución da comisión.
2. Informe sobre a Lei da galeguidade aprobada polo Parlamento de Galicia.
3. Presentación do documento de liñas básicas de estrutura dos decretos de recoñecemento da galeguidade, rexistro e órganos de representación do Consello de Comunidades Galegas.
4. Informe do estado actual das accións emprendidas por varias comunidades galegas no referente aos correspondentes procesos de unión.
5. Rogos e preguntas.
RESOLUCIÓN do 17 de xuño de 2013, da Dirección Xeral de Patrimonio Cultural, pola que se acorda a inscrición do castelo de Sobroso no Rexistro de Bens de Interese Cultural.
Consellería de Cultura, Educación e Ordenación Universitaria — III. Outras disposicións — 03/07/2013

En decembro de 2012 entrou na Dirección Xeral de Patrimonio Cultural certificado do acordo do Pleno do Concello de Mondariz, do 24 de novembro de 2012, no cal se insta á inclusión do castelo de Sobroso no Rexistro de Bens de Interese Cultural de Galicia.
Mediante o Decreto do 22 de abril de 1949, sobre protección dos castelos españois, todos os castelos de España, calquera que sexa o seu estado de ruína, quedan baixo a protección do Estado, e no seu artigo cuarto establécese que se proceda a redactar un inventario documental e gráfico o máis detallado posible dos castelos existentes en España.
A disposición adicional segunda da Lei 16/1985, do 25 de xuño, do patrimonio histórico español, establece que se consideran de interese cultural e quedan sometidos ao réxime previsto nela os bens a que se contraen os decretos 571/1963 e 499/1973, do 22 de abril de 1949. Pola súa parte, a disposición adicional primeira da Lei 8/1995, do 30 de outubro, de patrimonio cultural de Galicia, dispón que todos aqueles bens mobles e inmobles sitos no ámbito territorial da Comunidade Autónoma de Galicia que fosen declarados de interese cultural con anterioridade á entrada en vigor desta lei pasarán a ter a consideración de bens de interese cultural e quedarán sometidos ao mesmo réxime xurídico de protección aplicable a estes. Por tanto, en virtude do disposto nesas disposicións legais, conclúese que o castelo medieval de Sobroso, localizado en Vilasobroso, no concello de Mondariz, xa posúe a condición de ben de interese cultural.
En consecuencia, vista a solicitude do concello de Mondariz, o informe técnico do Servizo de Planeamento e Inventario e o pronunciamento favorable da Comisión Territorial de Patrimonio Histórico de Pontevedra, emitido na súa reunión do 9 de abril de 2013, en exercicio das competencias que esta dirección xeral ten recoñecidas no artigo 13 do Decreto 4/2013, do 10 de xaneiro, que desenvolve a estrutura orgánica da Consellería de Cultura, Educación e Ordenación Universitaria,
Primeiro. Ordenar a inscrición do castelo de Sobroso, situado no concello de Mondariz, no Rexistro de Bens de Interese Cultural, segundo o disposto no artigo 14.1 da Lei 8/1995, do 30 de outubro, do patrimonio cultural de Galicia.
Segundo. Publicar o presente acordo no Diario Oficicial de Galicia para xeral coñecemento e notificalo ao seu titular e ao Concello de Mondariz.
Santiago de Compostela, 17 de xuño de 2013
RESOLUCIÓN do 26 de xuño de 2013 pola que se fai público o acordo do Parlamento de Galicia relativo á elección dun membro do Consello de Contas.
Parlamento de Galicia — II. Autoridades e persoal — 04/07/2013

O Pleno do Parlamento de Galicia, na súa sesión do 25 de xuño de 2013, acordou elixir, de conformidade co establecido no artigo 12.1 da Lei 6/1985, do 24 de xuño, membro do Consello de Contas de Galicia, por 56 votos a favor, a Dositeo Rodríguez Rodríguez.
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 26 de xuño de 2013